Christian Eggen (maler)

Christian Arne Eggen (født 25. september 1859 i Trondheim, død 5. oktober 1927 i Trondheim) var en norsk maler.Christian Eggen i Norsk kunstnerleksikon.Trondheim byleksikon (2008) side 123

Han var sønn av garvermester Gunerus Eggen (1818–)Gunerus Eggen hos geni.com, sist lest den 15. november 2017. og Stinchen Margrethe Bugge (1821–99).Christian Eggen fra digitalarkivet.no, sist lest den 15. november 2017 Ifølge kunsthistoriker Jens Thiis var Eggen utlært snekker.

Han var elev av Hans Jahn (1834–1902) i Trondheim fra 1875 til 1880.  I 1880 reiste han til Tyskland sammen med Carl Fridtjof Smith (1859–1917). Der studerte han ved Akademie der Bildenden Künste München fra 1880 til 1883 og lærte av Gyula Benczúr (1844–1920), Wilhelm von Lindenschmit den yngre (1829–95) og Ludwig von Löfftz (1845–1910).

I München var han sammen med blant annet Otto Sinding og Oscar Wergeland og delte en tid atelier med Theodor Kittelsen.

Eggen ble en stø naturalist som portrett-, genre-, og landskapsmaler. Etter at han flyttet tilbake til Trondheim i 1887 levde han tilbaketrukket. Han tok initiativ til Trondheims første kunstforening. Hans mest kjente bilde er muligens «Fra Ravnkloa» fra 1893, som henger i Trondheim kunstmuseum, innkjøpt med støtte fra Trondheim Brændevinssamlag. Det viser mange mennesker i Ravnkloa der det ligger mange båter.Fra Ravnkloa hos digitaltmuseum.no Hans portrett av ordfører Hans Bauck (1861–1926) er omtalt som «ypperlig».

I 1965 ble en gate oppkalt etter ham på Nardo (Steindal/Nardosletta) i Trondheim, Christian Eggens veg.

 Referanser 

Kategori:Norske malere
Kategori:Personer fra Trondheim kommune
Kategori:Fødsler i 1859
Kategori:Dødsfall i 1927